title: Eiropas Parlamenta un Padomes Direktīva 2009/66/EK ( 2009. gada 13. jūlijs ) par lauksaimniecības vai mežsaimniecības riteņtraktoru stūres iekārtu (kodificēta versija) (Dokuments attiecas uz EEZ)

text:
               1.8.2009

               LV

               Eiropas Savienības Oficiālais Vēstnesis

               L 201/11

      EIROPAS PARLAMENTA UN PADOMES DIREKTĪVA 2009/66/EK
   (2009. gada 13. jūlijs)
   par lauksaimniecības vai mežsaimniecības riteņtraktoru stūres iekārtu
   (kodificēta versija)
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Padomes Direktīva 75/321/EEK (1975. gada 20. maijs) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru stūres iekārtu (3) ir vairākkārt būtiski grozīta (4). Skaidrības un praktisku iemeslu labad būtu lietderīgi veikt minētās direktīvas kodifikāciju.

               (2)

               Direktīva 75/321/EEK ir viena no atsevišķām direktīvām par EK tipa apstiprināšanas procedūru, kas paredzēta Padomes Direktīvā 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu, ko atcēla ar Eiropas Parlamenta un Padomes Direktīvu 2003/37/EK (2003. gada 26. maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām (5), un kas nosaka tehniskos priekšrakstus attiecībā uz lauksaimniecības vai mežsaimniecības riteņtraktoru stūres iekārtas projektēšanu un izgatavošanu. Šie tehniskie priekšraksti attiecas uz dalībvalstu tiesību aktu tuvināšanu, lai nodrošinātu EK tipa apstiprinājuma procedūru, kas noteikta Direktīvā 2003/37/EK un jāpiemēro katram traktoru tipam. Tātad Direktīvas 2003/37/EK noteikumus, kas attiecas uz lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām, piemēro šai direktīvai.

               (3)

               Šī direktīva nedrīkstētu skart dalībvalstu pienākumus attiecībā uz termiņiem direktīvas transponēšanai valsts tiesību aktos un tās piemērošanai, kā izklāstīts II pielikuma B daļā,

         IR PIEŅĒMUŠI ŠO DIREKTĪVU.
   1. pants
   1.   “Lauksaimniecības vai mežsaimniecības traktors” ir jebkurš mehāniskais transportlīdzeklis, kuram ir riteņi vai kāpurķēdes un vismaz divas asis, kura galvenā funkcija ir vilces spēka radīšana un kurš ir īpaši konstruēts, lai vilktu, stumtu, pārvietotu vai darbinātu noteiktus lauksaimniecības vai mežsaimniecības darbarīkus, mehānismus vai piekabes. Tas var būt aprīkots kravu un pasažieru pārvadāšanai.
   2.   Šī direktīva attiecas tikai uz tiem 1. punktā definētajiem traktoriem, kuri aprīkoti ar pneimatiskajām riepām un kuru maksimālais paredzētais ātrums ir starp 6 un 40 km/h.
   2. pants
   1.   Dalībvalstis nedrīkst atteikt piešķirt EK tipa apstiprinājumu, Direktīvas 2003/37/EK 2. panta u) punktā minētā dokumenta izsniegšanu, kā arī atteikt piešķirt traktora tipa valsts tipa apstiprinājumu, atsaucoties uz stūres iekārtu, ja tā atbilst I pielikumā noteiktajām prasībām.
   2.   Dalībvalstis nedrīkst izsniegt Direktīvas 2003/37/EK 2. panta u) punktā minēto dokumentu traktora tipam, ja tas neatbilst šīs direktīvas noteikumiem.
   Dalībvalstis var atteikt piešķirt valsts tipa apstiprinājumu traktora tipam, ja tas neatbilst šīs direktīvas noteikumiem.
   3. pants
   Dalībvalstis nedrīkst atteikt traktoru reģistrāciju vai aizliegt to pārdošanu, pirmo nodošanu ekspluatācijā vai lietošanu tādu iemeslu dēļ, kas saistīti ar stūres iekārtu, ja tā atbilst I pielikumā noteiktajām prasībām.
   4. pants
   Grozījumus, kas vajadzīgi, lai I pielikuma prasības pielāgotu tehnikas attīstībai, pieņem saskaņā ar Direktīvas 2003/37/EK 20. panta 3. punktā minēto procedūru.
   5. pants
   Dalībvalstis dara zināmus Komisijai valsts tiesību aktu galvenos noteikumus, ko tās pieņēmušas jomā, uz ko attiecas šī direktīva.
   6. pants
   Direktīvu 75/321/EEK, kurā grozījumi izdarīti ar II pielikuma A daļā minētajām direktīvām, ar šo atceļ, neskarot dalībvalstu pienākumus attiecībā uz termiņiem II pielikuma B daļā minēto direktīvu transponēšanai valsts tiesību aktos un to piemērošanai.
   Atsauces uz atcelto direktīvu uzskata par atsaucēm uz šo direktīvu un tās lasa saskaņā ar atbilstības tabulu III pielikumā.
   7. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. janvāra.
   8. pants
   Šī direktīva ir adresēta dalībvalstīm.

      Briselē, 2009. gada 13. jūlijā

            Eiropas Parlamenta vārdā –

            priekšsēdētājs

         H.-G. PÖTTERING

            Padomes vārdā –

            priekšsēdētājs

         E. ERLANDSSON

      (1)  OV C 161, 13.7.2007., 38. lpp.

      (2)  Eiropas Parlamenta 2007. gada 19. jūnija Atzinums (OV C 146 E, 12.6.2008., 73. lpp.) un Padomes 2009. gada 22. jūnija Lēmums.

      (3)  OV L 147, 9.6.1975., 24. lpp.

      (4)  Sk. II pielikuma A daļu.

      (5)  OV L 171, 9.7.2003., 1. lpp.

      I PIELIKUMS
      1.   DEFINĪCIJAS
      1.1.   Stūres iekārta

      “Stūres iekārta” ir visa iekārta, kuras funkcija ir mainīt traktora braukšanas virzienu.
      Var uzskatīt, ka stūres iekārtu veido:

                  —

                  stūres vadības ierīce,

                  —

                  stūres mehānisms,

                  —

                  vadāmie riteņi,

                  —

                  īpaša iekārta, kas dod papildu vai neatkarīgu enerģiju, ja tāda iekārta ir.

            1.1.1.   Stūres vadības ierīce

      “Stūres vadības ierīce” ir tā daļa, ko tieši darbina vadītājs, lai stūrētu traktoru.
      1.1.2.   Stūres mehānisms

      “Stūres mehānisms” ir visas detaļas, kas atrodas starp stūres vadības ierīci un vadāmajiem riteņiem, izņemot speciālo aprīkojumu, kas definēts 1.1.4. punktā. Stūres mehānisms var būt mehānisks, hidraulisks, pneimatisks, elektrisks vai jaukta tipa.
      1.1.3.   Vadāmie riteņi

      “Vadāmie riteņi” ir:

                  —

                  riteņi, kuru virzienu attiecībā pret traktoru var tieši vai netieši mainīt, lai mainītu traktora braukšanas virzienu,

                  —

                  posmainajiem traktoriem visi riteņi,

                  —

                  vienas ass riteņi, kas var griezties ar dažādu ātrumu, lai mainītu traktora braukšanas virzienu.

            Pašregulējoši rullīšriteņi nav vadāmie riteņi.
      1.1.4.   Īpašā iekārta

      “Īpašā iekārta” ir tā stūres iekārtas daļa, kas dod papildu vai neatkarīgo enerģiju. Papildu vai neatkarīgo enerģiju var dot jebkura mehāniska, hidrauliska, pneimatiska, elektriska vai jaukta sistēma, piemēram, eļļas sūknis, gaisa sūknis vai akumulators u. c.
      1.2.   Dažādu tipu stūres iekārtas

                  1.2.1.

                  Atkarībā no vadāmo riteņu virzīšanai vajadzīgā enerģijas avota izšķir šādu tipu stūres iekārtas:

                              1.2.1.1.

                                 mehāniskās stūres iekārtas, kurās stūrēšanai vajadzīgo enerģiju nodrošina tikai vadītāja muskuļi;

                              1.2.1.2.

                                 stūres iekārtas ar stūres palīgiekārtu, kurās stūrēšanai vajadzīgo enerģiju nodrošina vadītāja muskuļi un īpašā iekārta, kas minēta 1.1.4. punktā.
                              Stūres iekārtas, kurās normālos apstākļos enerģiju stūrēšanai dod tikai īpašā iekārta, kas definēta 1.1.4. punktā, bet kuras bojājuma gadījumā stūrēšanai var izmantot vadītāja muskuļu enerģiju, uzskata par “stūres iekārtām ar stūres palīgiekārtu”;

                              1.2.1.3.

                                 Stūres iekārtas ar pastiprinātāju, kurās enerģiju stūrēšanai dod tikai īpašā iekārta, kas minēta 1.1.4. punktā.

            1.3.   Stūres spēka moments

      “Stūres spēka moments” ir spēks, kādu vadītājs pieliek stūres vadības ierīcei, lai stūrētu traktoru.
      2.   UZBŪVES, MONTĀŽAS UN PĀRBAUDES PRASĪBAS
      2.1.   Vispārīgas prasības

                  2.1.1.

                  Stūres iekārtai jānodrošina traktora viegla un droša vadīšana un jāatbilst prasībām, kas sīki izklāstītas 2.2. punktā.

            2.2.   Sīki izstrādātas prasības

      2.2.1.   Stūres vadības ierīce

                  2.2.1.1.

                  Stūres vadības ierīcei jābūt viegli lietojamai un satveramai. Tai jābūt projektētai tā, lai riteņus var novirzīt pakāpeniski. Stūres vadības ierīces kustības virzienam jāatbilst vēlamajai traktora braukšanas virziena maiņai.

                  2.2.1.2.

                  Stūres spēka moments, kas vajadzīgs, lai traktors, kas brauc taisni, apgrieztos ar 12 metru pagrieziena rādiusu, nedrīkst pārsniegt 25 daN. Ja ir stūres palīgiekārta, kas nav saistīta ar pārējām iekārtām, papildu enerģijas apgādes pārtraukuma gadījumā vajadzīgais stūres spēka moments nedrīkst pārsniegt 60 daN.

                  2.2.1.3.

                  Lai pārbaudītu atbilstību 2.2.1.2. punktā noteiktajai prasībai, traktors, kas ar ātrumu 10 kilometri stundā brauc taisni pa sausu, līdzenu ceļu, ar kura virsmu riepām ir laba saķere, izdara spirālveida kustību. Stūres vadības ierīcei pielikto spēka momentu reģistrē, līdz tā sasniedz stāvokli, kas atbilst traktora ievirzei 12 metru rādiusa pagriezienā. Manevra ilgums (laiks no stūres vadības ierīces darbināšanas sākuma līdz brīdim, kad tā sasniedz stāvokli, kurā izdara mērījumus) nedrīkst pārsniegt piecas sekundes normālos nosacījumos un astoņas sekundes, ja īpašā iekārta ir bojāta. Viens manevrs jāizdara pa kreisi un viens pa labi.
                  Testa vajadzībām traktors jāpiekrauj līdz tehniski pieļaujamam maksimālajam svaram; spiedienam riepās un svara sadalījumam pa asīm jāatbilst izgatavotāja norādījumiem.

            2.2.2.   Stūres mehānisms

                  2.2.2.1.

                  Stūres iekārtai var nebūt elektriska vai pilnīgi pneimatiska stūres mehānisma.

                  2.2.2.2.

                  Stūres mehānismam jābūt projektētam tā, lai tas atbilst visām ekspluatācijas prasībām. Apkopes un pārbaudes nolūkā tam jābūt viegli pieejamam.

                  2.2.2.3.

                  Ja stūres mehānisms nav pilnīgi hidraulisks, traktoram jābūt vadāmam pat hidraulisko vai pneimatisko detaļu bojājuma gadījumā.

                  2.2.2.4.

                  Tikai hidrauliski darbināmam stūres mehānismam un īpašajai iekārtai, kas definēta 1.1.4. punktā, jāatbilst šādām prasībām:

                              2.2.2.4.1.

                              vienai vai vairākām spiediena ierobežošanas ierīcēm jāaizsargā visa ķēde vai tās daļa pret pārāk augstu spiedienu;

                              2.2.2.4.2.

                              spiediena ierobežošanas ierīcēm jābūt noregulētām tā, lai nepārsniegtu spiedienu T, kas ir vienāds ar izgatavotāja noteikto maksimālo darba spiedienu;

                              2.2.2.4.3.

                              cauruļvadu sistēmu raksturlielumiem un izmēriem jābūt tādiem, lai caurules iztur četrkāršu spiedienu T, kādu pieļauj spiediena ierobežošanas ierīces, un tām jābūt aizsargātām attiecīgās vietās un novietotām tā, lai līdz minimumam samazinātu tādu bojājumu risku, kas rodas no trieciena, un lai berzes radītu bojājumu risku varētu uzskatīt par nenozīmīgu.

            2.2.3.   Vadāmie riteņi

                  2.2.3.1.

                  Visi riteņi var būt vadāmie riteņi.

            2.2.4.   Īpašā iekārta

                  2.2.4.1.

                  Īpašā iekārta, kas definēta 1.1.4. punktā un ko lieto 1.2.1.2. un 1.2.1.3. punktā definēto tipu stūres iekārtās, ir pieņemama ar šādiem nosacījumiem:

                              2.2.4.1.1.

                              Ja traktors ir aprīkots ar stūres palīgiekārtu, kas definēta 1.2.1.2. punktā, tam jābūt vadāmam pat tad, ja īpašā iekārta ir bojāta, kā noteikts 2.2.1.2. punktā Ja stūres palīgiekārtai nav sava enerģijas avota, tā jāaprīko ar enerģijas rezervuāru. Šo enerģijas rezervuāru var aizstāt ar patstāvīgu ierīci, kas stūres iekārtu ar enerģiju apgādā prioritāri attiecībā pret pārējām sistēmām, kuras ir pievienotas pie kopīgā enerģijas avota. Neskarot Padomes Direktīvas 76/432/EEK (1976. gada 6. aprīlis) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru bremžu iekārtām (1) noteikumus, kas skar bremzēšanu, ja starp hidraulisko stūres iekārtu un hidraulisko bremžu iekārtu pastāv hidraulisks savienojums un ja abām iekārtām ir vienots enerģijas avots, stūres iekārtas iedarbināšanai vajadzīgais spēks nedrīkst pārsniegt 40 daN, ja kāda no šīm sistēmām nedarbojas. Ja enerģijas avots ir saspiests gaiss, gaisa cilindrs jāaizsargā ar vienvirziena vārstu.
                              Ja normālos nosacījumos stūres iekārtu ar enerģiju apgādā tikai 1.1.4. punktā minētā īpašā iekārta, stūres palīgiekārtai jābūt aprīkotai ar ierīci, kas īpašās iekārtas bojājuma gadījumā dod gaismas vai skaņas brīdinājuma signālu, ja stūres spēka moments pārsniedz 25 daN.

                              2.2.4.1.2.

                              Ja traktors ir aprīkots ar stūres iekārtu ar pastiprinātāju, kas definēta 1.2.1.3. punktā, un ja šī iekārta ir apgādāta tikai ar hidraulisko stūres pārvadu, īpašās iekārtas vai motora kļūmes gadījumā jānodrošina iespēja veikt divus 2.2.1.3. punktā minētos manevrus ar īpašās papildiekārtas palīdzību. Īpašā papildierīce var būt saspiesta gaisa vai gāzes cilindrs. Eļļas sūkni vai kompresoru var izmantot par īpašo papildierīci, ja minēto ierīci darbina traktora riteņu griešanās un ja tā nevar atvienoties no riteņiem. Īpašās iekārtas bojājuma gadījumā jādarbojas gaismas vai skaņas brīdinājuma signālam.

                                          2.2.4.1.2.1.

                                          Ja īpašā iekārta ir pneimatiska, tai jābūt aprīkotai ar saspiesta gaisa cilindru, ko aizsargā vienvirziena vārsts. Saspiestā gaisa cilindra tilpums jāaprēķina tā, lai var izdarīt vismaz septiņus pilnus pagriezienus (no atdures līdz atdurei), pirms spiediens cilindrā pazeminās līdz pusei no tā darba spiediena; tests jāizdara, vadāmajiem riteņiem nesaskaroties ar zemi.

         (1)  OV L 122, 8.5.1976., 1. lpp.

      II PIELIKUMS
      A   DAĻA

         Atceltā direktīva ar sekojošiem grozījumiem

         (minēta 6. pantā)

                  Padomes Direktīva 75/321/EEK
                  (OV L 147, 9.6.1975., 24. lpp.)

                  Padomes Direktīva 82/890/EEK
                  (OV L 378, 31.12.1982., 45. lpp.)

                  Tikai attiecībā uz atsaucēm uz Direktīvu 75/321/EEK 1. panta 1. punktā

                  Komisijas Direktīva 88/441/EEK
                  (OV L 200, 26.7.1988., 30. lpp.)

                  Eiropas Parlamenta un Padomes Direktīva 97/54/EK
                  (OV L 277, 10.10.1997., 24. lpp.)

                  Tikai attiecībā uz atsaucēm uz Direktīvu 75/321/EEK 1. panta pirmajā ievilkumā

                  Komisijas Direktīva 98/39/EK
                  (OV L 170, 16.6.1998., 15. lpp.)

            B   DAĻA

         Termiņi transponēšanai valsts tiesību aktos un piemērošanai

         (minēti 6. pantā)

                  Direktīva

                  Termiņš transponēšanai

                  Piemērošanas datums

                  75/321/EEK

                  1976. gada 22. novembris

                  —

                  82/890/EEK

                  1984. gada 22. jūnijs

                  —

                  88/411/EEK

                  1988. gada 30. septembris (1)

                  —

                  97/54/EK

                  1998. gada 22. septembris

                  1998. gada 23. septembris

                  98/39/EK

                  1999. gada 30. aprīlis (2)

                  —

         (1)  Saskaņā ar Direktīvas 88/411/EEK 2. pantu:

         “1.   No 1988. gada 1. oktobra neviena dalībvalsts nedrīkst:

                     —

                     atteikties piešķirt EEK tipa apstiprinājumu, izdot Direktīvas 74/150/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu kādam traktoru tipam,

                     —

                     aizliegt sākt traktoru ekspluatāciju,

               ja šāda traktora vai traktoru tipa stūres iekārta atbilst šīs direktīvas prasībām.
         2.   No 1989. gada 1. oktobra dalībvalstis:

                     —

                     vairs neizdod Direktīvas 74/150/EEK 10. panta 1. punkta pēdējā ievilkumā minēto dokumentu tādiem traktora tipiem, kuru stūres iekārta neatbilst šīs direktīvas prasībām,

                     —

                     var atteikties piešķirt valsts tipa apstiprinājumu tādam traktora tipam, kura stūres iekārta neatbilst šīs direktīvas prasībām.”

         (2)  Saskaņā ar Direktīvas 98/39/EK 2. pantu:

         “1.   No 1999. gada 1. maija neviena dalībvalsts nedrīkst:

                     —

                     atteikties piešķirt EK tipa apstiprinājumu, izdot Padomes Direktīvas 74/150/EEK 10. panta 1. punkta trešajā ievilkumā minēto dokumentu vai piešķirt valsts tipa apstiprinājumu kādam traktora tipam, kā arī:

                     —

                     aizliegt sākt traktoru ekspluatāciju,

               ja šie traktori atbilst ar šo direktīvu grozītās Direktīvas 75/321/EEK prasībām.
         2.   No 1999. gada 1. oktobra dalībvalstis:

                     —

                     vairs nedrīkst izdot Direktīvas 74/150/EEK 10. panta 1. punkta trešajā ievilkumā minēto dokumentu nevienam traktora tipam, kas neatbilst ar šo direktīvu grozītās Direktīvas 75/321/EEK prasībām,

                     —

                     var atteikties piešķirt valsts tipa apstiprinājumu jebkuram traktora tipam, kas neatbilst ar šo direktīvu grozītās Direktīvas 75/321/EEK prasībām.”

      III PIELIKUMS

         Atbilstības tabula

                  Direktīva 75/321/EEK

                  Direktīva 98/39/EK

                  Šī direktīva

                  1. pants

                  1. pants

                  2. pants

                  2. pants

                  3. un 4. pants

                  3. un 4. pants

                  5. panta 1. punkts

                  —

                  5. panta 2. punkts

                  5. pants

                  —

                  6. pants

                  —

                  7. pants

                  6. pants

                  8. pants

                  Pielikums

                  I pielikums

                  —

                  II pielikums

                  —

                  III pielikums


title: Komisijas Direktīva 2004/86/EK (2004. gada 5. jūlijs), ar ko, nolūkā sekot tehnikas progresam, groza Padomes Direktīvu 93/93/EEK par divu vai trīs riteņu motorizēto transporta līdzekļu masu un izmēriem

text:
               7.7.2004

               LV

               Eiropas Savienības Oficiālais Vēstnesis

               L 236/12

         KOMISIJAS DIREKTĪVA 2004/86/EK
   (2004. gada 5. jūlijs),
   ar ko, nolūkā sekot tehnikas progresam, groza Padomes Direktīvu 93/93/EEK par divu vai trīs riteņu motorizēto transporta līdzekļu masu un izmēriem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 29. oktobra Direktīvu 93/93/EEK par divu vai trīs riteņu motorizēto transporta līdzekļu masu un izmēriem (1), un jo īpaši tās 3. pantu,
   ņemot vērā Eiropas Parlamenta un Padomes 2002. gada 18. marta Direktīvu 2002/24/EK par divu vai trīs riteņu motorizēto transporta līdzekļu tipveida sertificēšanu un Direktīvas 92/61/EEK atcelšanu (2), un jo īpaši tās 17. pantu,
   tā kā:

               (1)

               Direktīva 93/93/EEK ir viena no atsevišķām direktīvām Kopienas tipveida sertificēšanas procedūras kontekstā saskaņā ar Direktīvu 2002/24/EK. Tāpēc Direktīvas 2002/24/EK noteikumi par transporta līdzekļu sistēmām, sastāvdaļām un to atsevišķu aparatūru attiecas uz Direktīvu 93/93/EEK.

               (2)

               Lai nodrošinātu pilnas tipveida sertifikācijas pareizu darbību, nepieciešams noskaidrot un papildināt dažas no Direktīvas 93/93/EEK prasībām.

               (3)

               Šajā nolūkā nepieciešams norādīt sīkāk, ka L6e un L7e kategorijas kvadrimotociklu, kas paredzēti preču pārvadāšanai, maināmās virsbūves jāuzskata par daļu no pilnas masas, nevis jāiekļauj pašmasā.

               (4)

               Tādēļ attiecīgi jāgroza Direktīva 93/93/EEK.

               (5)

               Šajā direktīvā paredzētie pasākumi ir saskaņā ar Tehniskā progresa ieviešanas komitejas atzinumu, kas sniegts Padomes Direktīvas 70/156/EEK (3) 13. pantā,

         IR PIEŅĒMUSI ŠO DIREKTĪVU.
   1. pants
   Direktīvas 93/93/EEK pielikums tiek grozīts saskaņā ar šīs direktīvas pielikumu.
   2. pants
   1.   Stājoties spēkā no 2005. gada 1. janvāra, divu vai trīs riteņu motorizēto transporta līdzekļu gadījumā, kuru masa vai izmēri atbilst Direktīvas 93/93/EEK prasībām, kura grozīta ar šo direktīvu, attiecībā uz šo masu un izmēriem dalībvalstis nedrīkst:

               a)

               šādam transporta līdzeklim atteikt izdot EK tipveida sertifikātu vai savas valsts tipveida sertifikātu vai

               b)

               aizliegt šāda transporta līdzekļa reģistrāciju, pārdošanu vai lietošanu.

         2.   Stājoties spēkā no 2005. gada 1. jūlija, ja Direktīvas 93/93/EEK prasības, kuras labotas ar šo direktīvu, netiek ievērotas attiecībā uz kāda jauna veida divu vai trīs riteņu motorizēto transporta līdzekļu masu vai izmēriem, dalībvalstīm jāatsakās izsniegt EK tipveida sertifikāts.
   3. pants
   1.   Dalībvalstīs vēlākais līdz 2004. gada 31. decembrim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Tām nekavējoties jāinformē Komisija par šo noteikumu tekstu un jāsniedz korelācijas tabula starp minētajiem noteikumiem un šo direktīvu.
   Dalībvalstis, pieņemot šos noteikumus, tajos sniedz atsauces uz šo direktīvu, vai šāda atsauce ir jāpievieno noteikumu oficiālas publicēšanas gadījumā. Dalībvalstis nosaka veidu, kā šāda atsauce sniedzama.
   2.   Dalībvalsts paziņo Komisijai valsts normatīvā akta galvenos noteikumus, kuri pieņemti saistībā ar šajā direktīvā skarto jomu.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2004. gada 5. jūlijā

            Komisijas vārdā —

            Komisijas loceklis

         Erkki LIIKANEN

      (1)  OV L 311, 14.12.1993., 76. lpp. Direktīvā grozījumi izdarīti ar Komisijas Direktīvu 2001/78/EK (OV L 285, 29.10.2001., 1. lpp.).

      (2)  OV L 124, 9.5.2002., 1. lpp. Direktīvā jaunākie grozījumi izdarīti ar Komisijas Direktīvu 2003/77/EK (OV L 211, 21.8.2003., 24. lpp.).

      (3)  OV L 42, 23.2.1970., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2004/3/EK (OV L 49, 19.2.2004., 36. lpp.).

      PIELIKUMS
      Direktīvas 93/93/EEK pielikuma 1.5. punkts tiek aizvietots ar sekojošo:

         1.5.   pašmasa
         nozīmē tāda transporta līdzekļa masu, kas gatavs normālai lietošanai un ir sekojoši aprīkots:

                     —

                     papildierīces, kas vajadzīgas normālai lietošanai paredzētajā kārtībā,

                     —

                     pilns elektroierīču komplekts, ieskaitot apgaismojumu un gaismas signālierīces, kuras piegādājis ražotājs,

                     —

                     instrumenti un ierīces, kas paredzēti normatīvajos aktos, pie kuru esamības tiek mērīta transporta līdzekļa pašmasa,

                     —

                     attiecīgais šķidrumu daudzums, lai nodrošinātu visu transporta līdzekļa daļu pareizu darbību.

               1.5.1.   L6e un L7e kategorijas transporta līdzekļu gadījumā, kas paredzēti preču pārvadāšanai un kuru konstrukcijā paredzēta maināma virsbūve, rēķinot pašmasu, šīs virsbūves kopējā masa netiek ņemta vērā un tiek uzskatīta par daļu no komerckravas.
         Šādā gadījumā jāizpilda sekojoši papildnosacījumi:

                     a)

                     pamatveida transporta līdzeklim (šasijas rāmis), kam minēto virsbūvi domāts uzstādīt, jāatbilst visiem noteikumiem, kas attiecas uz L6e un L7e kategorijas kvadrimotocikliem, ar kuriem pārvadā preces (ieskaitot 350 kg pašmasas ierobežojumu L6e kategorijas transporta līdzekļiem un 550 kg pašmasas ierobežojumu L7e kategorijas transporta līdzekļiem);

                     b)

                     virsbūvi uzskata par maināmu, ja, neizmantojot instrumentus, tā ir viegli noņemama no šasijas rāmja;

                     c)

                     attiecībā uz virsbūvi transporta līdzekļa informatīvajā dokumentā ražotājs norāda modeli, kas dots Direktīvas 2002/24/EK II pielikumā, tā maksimāli pieļaujamos izmērus, masu, gravitācijas centra novietojuma ierobežojumus un pievieno zīmējumu, parādot stiprinājumu vietas.

            Piezīme: Degviela un degvielas/eļļas maisījumi mērījumos nav iekļauti, bet tādas sastāvdaļas kā akumulatora skābe, hidraulikas šķidrums, dzesējošais šķidrums un motoreļļa tajos ir jāiekļauj.”.


title: Komisijas Direktīva 2008/5/EK ( 2008. gada 30. janvāris ) par tādu norāžu obligātu iekļaušanu dažu pārtikas produktu marķējumā, kas nav paredzētas Eiropas Parlamenta un Padomes Direktīvā 2000/13/EK (Kodificēta versija) (Dokuments attiecas uz EEZ )

text:
               31.1.2008

               LV

               Eiropas Savienības Oficiālais Vēstnesis

               L 27/12

      KOMISIJAS DIREKTĪVA 2008/5/EK
   (2008. gada 30. janvāris)
   par tādu norāžu obligātu iekļaušanu dažu pārtikas produktu marķējumā, kas nav paredzētas Eiropas Parlamenta un Padomes Direktīvā 2000/13/EK
   (Dokuments attiecas uz EEZ)
   (Kodificēta versija)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 20. marta Direktīvu 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (1) un jo īpaši tās 4. panta 2. punktu,
   ņemot vērā Eiropas Parlamenta un Padomes 1994. gada 30. jūnija Direktīvu 94/35/EK par saldinātājiem, kurus lieto pārtikas produktos (2), un jo īpaši tās 6. pantu,
   tā kā:

               (1)

               Komisijas 1994. gada 18. novembra Direktīva 94/54/EK par tādu norāžu obligātu iekļaušanu dažu pārtikas produktu marķējumā, kas nav paredzētas Padomes Direktīvā 79/112/EEK (3), ir vairākas reizes būtiski grozīta (4). Skaidrības un praktisku iemeslu dēļ minētā direktīva ir jākodificē.

               (2)

               Lai nodrošinātu, ka patērētāji saņem pietiekamu informāciju, jāparedz, ka konkrētiem pārtikas produktiem papildus Direktīvas 2000/13/EK 3. pantā paredzētajām norādēm obligāti vajadzīgas vēl citas norādes.

               (3)

               Dažu pārtikas produktu iepakošanā izmantotās aizsarggāzes nebūtu uzskatāmas par sastāvdaļām saskaņā ar Direktīvas 2000/13/EK 6. panta 1. punktu un tādēļ nebūtu iekļaujamas sastāvdaļu sarakstā marķējumā.

               (4)

               Patērētāji tomēr būtu jāinformē par šādu gāzu izmantošanu, ievērojot to, ka šāda informācija ļauj viņiem saprast, kāpēc nopirktajam pārtikas produktam ir ilgāks glabāšanas laiks nekā citādi iepakotiem līdzīgiem produktiem.

               (5)

               Lai nodrošinātu, ka patērētāji saņem pietiekamu informāciju, to pārtikas produktu marķējumā, kuri satur saldinātājus, būtu jāietver sīkas ziņas par tiem.

               (6)

               Turklāt uz to pārtikas produktu marķējuma, kuri satur noteiktu kategoriju saldinātājus, jāiekļauj attiecīgi brīdinājumi.

               (7)

               Pie tam būtu jāparedz marķējums, kas patērētājiem sniedz precīzu informāciju par glicirizīnskābes vai tās amonija sāļa esamību konditorejas izstrādājumos un dzērienos. Patērētāji, jo īpaši tie, kuriem ir hipertonija, papildus jāinformē par to, ka pārtikas produktus ar augstu glicirizīnskābes vai tās amonija sāļa saturu nav ieteicams lietot pārtikā pārlieku lielā daudzumā. Lai nodrošinātu, ka patērētāji šādu informāciju labi saprot, ieteicams izmantot labi zināmo terminu “lakrica”.

               (8)

               Šajā direktīvā paredzētie pasākumi ir saskaņā ar atzinumu, ko sniegusi Pastāvīgā pārtikas aprites un dzīvnieku veselības komiteja.

               (9)

               Šī direktīva nedrīkst skart dalībvalstu pienākumus attiecībā uz termiņiem Direktīvas transponēšanai valsts tiesību aktos, kā izklāstīts II pielikuma B daļā,

         IR PIEŅĒMUSI ŠO DIREKTĪVU.
   1. pants
   Neierobežojot Direktīvas 2000/13/EK 3. pantu, šīs direktīvas I pielikumā uzskaitīto pārtikas produktu marķējumā jāiekļauj papildu norādes, kā noteikts minētajā pielikumā.
   2. pants
   Direktīvu 94/54/EK, kā tā grozīta ar direktīvām, kā izklāstīts II pielikuma A daļā, atceļ, neskarot dalībvalstu pienākumus attiecībā uz termiņiem direktīvu transponēšanai valsts tiesību aktos, kā izklāstīts II pielikuma B daļā.
   Atsauces uz atcelto direktīvu uzskata par atsaucēm uz šo direktīvu un lasa saskaņā ar atbilstības tabulu, kas atrodas III pielikumā.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2008. gada 30. janvārī

            Komisijas vārdā —

            priekšsēdētājs

         José Manuel BARROSO

      (1)  OV L 109, 6.5.2000., 29. lpp. Direktīvā jaunākie grozījumi izdarīti ar Komisijas Direktīvu 2007/68/EK (OV L 310, 28.11.2007., 11. lpp.).

      (2)  OV L 237, 10.9.1994., 3. lpp. Direktīvā jaunākie grozījumi izdarīti ar Direktīvu 2006/52/EK (OV L 204, 26.7.2006., 10. lpp.).

      (3)  OV L 300, 23.11.1994., 14. lpp. Direktīvā jaunākie grozījumi izdarīti ar Direktīvu 2004/77/EK (OV L 162, 30.4.2004., 76. lpp.).

      (4)  Skat. II pielikuma A daļu.

      I PIELIKUMS
      To pārtikas produktu saraksts, kuru marķējumā jāiekļauj viena vai vairākas papildu norādes

                  Pārtikas produkta veids vai kategorija

                  Norādes

                  Pārtikas produkti, kuru derīguma laiks ir pagarināts, izmantojot aizsarggāzes, kas atļautas saskaņā ar Padomes Direktīvu 89/107/EEK (1)

                  “Iepakots aizsargatmosfērā”

                  Pārtikas produkti, kas satur saldinātāju vai saldinātājus, kuri atļauti ar Direktīvu 94/35/EK.

                  “ar saldinātāju(-iem)”
                  Saskaņā ar Direktīvas 2000/13/EK 5. pantu šo norādi pievieno nosaukumam, ar kādu produktu tirgo.

                  Pārtikas produkti, kas satur cukura vai cukuru piedevu un saldinātāju vai saldinātājus, kuri atļauti ar Direktīvu 94/35/EK.

                  “ar cukuru(-iem) un saldinātāju(-iem)”
                  Saskaņā ar Direktīvas 2000/13/EK 5. pantu šo norādi pievieno nosaukumam, ar kādu produktu tirgo.

                  Pārtikas produkti, kas satur aspartāmu.

                  “satur fenilalanīna avotu”

                  Pārtikas produkti, kas satur vairāk kā 10 % pievienotu poliolu.

                  “pārmērīga lietošana var izraisīt caureju veicinošu iedarbību”

                  Konditorejas izstrādājumi vai dzērieni, kas satur glicirizīnskābi vai tās amonija sāli 100 mg/kg vai 10 mg/l, vai lielākā koncentrācijā, jo tiem šīs vielas pievienotas tīrā veidā vai ar lakricas augu Glycyrrhiza glabra.

                  Ja vārds “lakrica” nav iekļauts produkta sastāvdaļu sarakstā vai tā tirdzniecības nosaukumā, sastāvdaļu saraksta beigās iekļauj vārdus “satur lakricu”. Ja sastāvdaļu sarakstu nenorāda, minēto informāciju norāda blakus produkta tirdzniecības nosaukumam.

                  Konditorejas izstrādājumi, kas satur glicirizīnskābi vai tās amonija sāli 4 g/kg vai lielākā koncentrācijā, jo tiem šīs vielas pievienotas tīrā veidā vai ar lakricas augu Glycyrrhiza glabra.

                  Sastāvdaļu sarakstu papildina ar šādu paziņojumu: “Satur lakricu – cilvēkiem, kuriem ir hipertonija, jāizvairās no produkta pārmērīgas lietošanas.” Ja sastāvdaļu sarakstu nenorāda, minēto informāciju norāda blakus produkta tirdzniecības nosaukumam.

                  Dzērieni, kas satur glicirizīnskābi vai tās amonija sāli 50 mg/l vai lielākā koncentrācijā, jo tiem šīs vielas pievienotas tīrā veidā vai ar lakricas augu Glycyrrhiza glabra, vai dzērieni ar alkohola saturu, kas lielāks par 1,2 tilp. %, ja šo vielu saturs tajos ir 300 mg/l vai augstāks (2).

                  Sastāvdaļu sarakstu papildina ar šādu paziņojumu: “Satur lakricu – cilvēkiem, kuriem ir hipertonija, jāizvairās no produkta pārmērīgas lietošanas.” Ja sastāvdaļu sarakstu nenorāda, minēto informāciju norāda blakus produkta tirdzniecības nosaukumam.

         (1)  OV L 40, 11.2.1989., 27. lpp.

         (2)  Šo līmeni piemēro produktiem, kas ir gatavi lietošanai pārtikā vai atjaunoti saskaņā ar ražotāju norādījumiem.

      II PIELIKUMS
      A   DAĻA
      Atceltā direktīva ar tās sekojošo grozījumu sarakstu

         (minēta 2. pantā)

                  Komisijas Direktīva 94/54/EK

                  (OV L 300, 23.11.1994., 14. lpp.)

                  Padomes Direktīva 96/12/EK

                  (OV L 88, 5.4.1996., 5. lpp.)

                  Komisijas Direktīva 2004/77/EK

                  (OV L 162, 30.4.2004., 76. lpp.)

            B   DAĻA
      Termiņu saraksts transponēšanai valsts tiesību aktos

         (minēti 2. pantā)

                  Direktīva

                  Transponēšanas termiņš

                  94/54/EK

                  1995. gada 30. jūnijs (1)

                  96/21/EK

                  1996. gada 30. jūnijs (2)

                  2004/77/EK

                  2005. gada 20. maijs (3)

         (1)  Saskaņā ar Direktīvas 94/54/EK 2. panta pirmo daļu:

         “Dalībvalstis vajadzības gadījumā līdz 1995. gada 30. jūnijam groza savus normatīvos un administratīvos aktus tā, lai:

                     —

                     ne vēlāk kā līdz 1995. gada 1. jūlijam atļautu tirdzniecību ar produktiem, kas atbilst šīs direktīvas prasībām,

                     —

                     no 1997. gada 1. janvāra aizliegtu tirdzniecību ar produktiem, kas neatbilst šīs direktīvas prasībām; tomēr tirdzniecību ar produktiem, kas laisti tirgū vai marķēti pirms minētās dienas un neatbilst šīs direktīvas prasībām, var turpināt, līdz beidzas to krājumi.”

         (2)  Saskaņā ar Direktīvas 96/21/EK 2. panta pirmo daļu:

         “Dalībvalstis vajadzības gadījumā izdara grozījumus savos normatīvajos un administratīvajos aktos līdz 1996. gada 1. jūlijam, lai:

                     —

                     ne vēlāk kā līdz 1996. gada 1. jūlijam atļautu tirdzniecību ar produktiem, kas atbilst šīs direktīvas prasībām,

                     —

                     no 1997. gada 1. jūlija aizliegtu tirdzniecību ar produktiem, kas neatbilst šīs direktīvas prasībām. Tomēr var turpināt tirdzniecību ar produktiem, kas laisti tirgū vai marķēti pirms minētā datuma un neatbilst šīs direktīvas prasībām, līdz to krājumi ir beigušies.”

         (3)  Saskaņā ar Direktīvas 2004/77/EK 2. pantu:

         “1.   Dalībvalstis atļauj tirdzniecību ar produktiem, kas vēlākais no 2005. gada 20. maija atbilst šajā direktīvā noteiktajām prasībām.
         2.   Tirdzniecību ar produktiem, kas neatbilst šajā direktīvā noteiktajām prasībām, dalībvalstis aizliedz no 2006. gada 20. maija.
         Tomēr produktus, kas neatbilst šajā direktīvā noteiktajām prasībām un kas ir marķēti līdz 2006. gada 20. maijam, atļauj pārdot, līdz beidzas to krājumi.”

      III PIELIKUMS
      Atbilstības tabula

                  Direktīva 94/54/EK

                  Šī direktīva

                  1. pants

                  1. pants

                  2. pants

                  —

                  —

                  2. pants

                  3. pants

                  3. pants

                  —

                  4. pants

                  Pielikums

                  I pielikums

                  —

                  II pielikums

                  —

                  III pielikums